На основу члана 95. став 2. и члана 96. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), члана 2 и 72. Пословника о раду Градског већа Града Ниша („Службени лист Града Ниша“, број 1/2013, 95/2016, 98/2016, 124/2016, 144/2016, 117/2020 и 3/2025),

Градско веће Града Ниша, на седници од 19.02.2025. године, донело је

**Р Е Ш Е Њ Е**

**О ИЗМЕНИ РЕШЕЊА**

**О ОБРАЗОВАЊУ КОНКУРСНЕ КОМИСИЈЕ**

**ЗА СПРОВОЂЕЊЕ ЈАВНОГ КОНКУРСА ЗА ПОПУЊАВАЊЕ ПОЛОЖАЈА У I ГРУПИ НАЧЕЛНИКА ГРАДСКЕ УПРАВЕ ЗА ЗАЈЕДНИЧКЕ ПОСЛОВЕ И ИНФОРМАЦИОНО КОМУНИКАЦИОНЕ ТЕХНОЛОГИЈЕ**

1. У Решењу о образовању Конкурсне комисије за спровођење Јавног конкурса за попуњавање положаја у I групи начелника Градске управе за заједничке послове и информационо комуникационе технологије („Службени лист Града Ниша“, број 14/2025), тачка 1. мења се и гласи:

„**1.** Образује се Конкурсна комисија за спровођење јавног конкурса за попуњавање положаја у I групи начелника Градске управе за заједничке послове и информационо комуникационе технологије (у даљем тексту: Конкурсна комисија), у саставу:

1. Стеван Веселиновић, члан Градског већа Града Ниша, председник
2. Наташа Пећић Костадиновић, службеник који обавља послове из области управљања људским ресурсима, члан
3. Марко Станојевић, дипломирани правник, члан“
4. Решење објавити у „Службеном листу Града Ниша“.

Број: 231-1/2025-03

У Нишу, 19.02.2025. године

**ГРАДСКО ВЕЋЕ ГРАДА НИША**

|  |  |
| --- | --- |
|  | **ПРЕДСЕДНИК**    **Драгослав Павловић** |

**О б р а з л о ж е њ е**

Чланом 95. став 2. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 113/2017-др.закон, 95/2018, 114/2021 и 92/2023) прописано је да пре оглашавања јавног конкурса за попуњавање положаја надлежан орган, односно Веће образује конкурсну комисију.

Чланом 96. истог закона прописано је да изборни поступак спроводи конкурсна комисија од три члана и да по окончаном изборном поступку конкурсна комисија саставља листу од највише три кандидата који су најбољим резултатом испунили мерила прописана за избор.

Уредбом о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 107/2023) прописани су задаци, начин рада и одлучивања Конкурсне комисије.

Чланом 19. исте Уредбе прописано је да се комисија образује пре него што се огласи интерни, односно јавни конкурс (став 1.), да комисија има непаран број чланова, а најмање три. Истовремено са именовањем чланова комисије могу да се именују и заменици чланова комисије (став 3.), да најмање један члан комисије мора имати стечено високо образовање (став 4.).

Чланом 22. исте Уредбе прописано је да ако се попуњава положај у јединици локалне самоуправе, председника и остале чланове комисије именује решењем градско, односно општинско веће (став 1.), да се најмање један члан Комисије одређује из реда чланова Већа, а један члан је службеник који обавља послове из области управљања људским ресурсима (став 2.), да члан комисије може да буде изабрано, именовано или постављено лице или службеник, државни службеник или друго лице које поседује стручна знања у области у којој се обављају послови радног места које се попуњава (став 4.).

На основу свега напред наведеног, одлучено је као у диспозитиву решења.

**ГРАДСКО ВЕЋЕ ГРАДА НИША**

|  |  |
| --- | --- |
|  | **ПРЕДСЕДНИК**    **Драгослав Павловић** |